b'\n_START_ARTICLE_\nFakulteta za uporabne dru\xc5\xbebene \xc5\xa1tudije v Novi Gorici\n_START_PARAGRAPH_\nFakulteta za uporabne dru\xc5\xbebene \xc5\xa1tudije v Novi Gorici (FUD\xc5\xa0) je samostojen visoko\xc5\xa1olski zavod ustanovljen 13. junija 2006. FUD\xc5\xa0 je zasebna fakulteta in ena izmed najmlaj\xc5\xa1ih visoko\xc5\xa1olskih ustanov v Sloveniji. Fakulteta obratuje na treh lokacijah \xe2\x80\x93 v Novi Gorici, Ljubljani in Novem mestu \xe2\x80\x93 in izvaja dodiplomski, podiplomski in doktorski \xc5\xa1tudijski program.\n_START_SECTION_\nZgodovina\n_START_PARAGRAPH_\nFUD\xc5\xa0 je bila ena izmet treh ustanovitvenih fakultet Nove univerze, akreditirane leta 2008._NEWLINE_FUD\xc5\xa0 je leta 2009 zaprosila za vklju\xc4\x8ditev v Univerzo na Primorskem, kar je zamrznilo projekt Nove univerze, a do zdru\xc5\xbeitve zaradi neznanih razlogov ni pri\xc5\xa1lo.\n_START_SECTION_\nOrganiziranost\n_START_PARAGRAPH_\nLeta 2016 je FUD\xc5\xa0 zaposloval 25 oseb (od teh 16 visoko\xc5\xa1olskih u\xc4\x8diteljev) ter \xc5\xa1e dodatnih 54 zunanjih pogodbenih sodelavcev, na fakulteti pa je \xc5\xa1tudiralo 298 \xc5\xa1tudentov._NEWLINE_Knji\xc5\xbenica FUD\xc5\xa0 se nahaja na treh lokacijah, in sicer v Novi Gorici, Ljubljani in v Novem mestu. Zbirka v knji\xc5\xbenici obsega okoli 6.000 enot knji\xc5\xbeni\xc4\x8dnega gradiva. Poleg knjig nudijo tudi oddaljeni dostop do podatkovnih baz, \xc4\x8dlankov, povzetkov in drugih besedil v polnem formatu._NEWLINE_Raziskovalno delo fakultete poteka v okviru In\xc5\xa1tituta za dru\xc5\xbebene transformacije, In\xc5\xa1tituta za globalni in regionalni razvoj, In\xc5\xa1tituta za politi\xc4\x8dne raziskave in Nacionalnega in\xc5\xa1tituta za psihoterapijo. Pod okriljem FUD\xc5\xa0 izhaja znanstvena revija (Research in social change) in \xc5\xa1tevilne znanstvene monografije.'